SAN FERNANDO CITY, LA UNION - Nakabaluden iti Bauang District Jail ti police officer a nairaman iti robbery hod-up incident idi Hunyo 15, 2014.
Daytoy ket kalpasan a nakaruaren iti pagagasan ni PO3 Ronald Quitasol, intelligence officer ti Naguilian Municipal Police Station.
Naibalud ni Quitasol babaen ti pammilin ni Bauang RTC Judge Ferdinand Fe a napetsaan iti June 18, 2014.
Maipalagip a makalawas a nagnaed iti pribado nga ospital ni Quitasol kalpasan a nagsagrap ti dunor gapu iti pannakipinnaltogna kadagiti kakaduana a pulis idi tinakawda ti bag dagiti agassawa a negosyante idiay ili ti Naguilian.
Immuna metten a naidatagan iti kaso a robbery with violence ni Quitasol bayat a maipasidong poay daytoy iti summary dismissal ken makasuan iti administratibo iti biang ti pulisya.
Malaksid ken ni Quitasol ket nakasuan pay ti kaduana a suspek a ni Jonathan Vinluan.
ilo_Latn ilo_Latn ilo_Latn ilo_Latn ilo_Latn ilo_Latn